Id-Deċiżjoni tal-Kummissjoni
tas-16 ta’ Mejju 2003
li temenda d-Deċiżjoni 85/377/KEE li tistabbilixxi tipoloġija tal-Komunità għall-oqsma agrikoli
(notifikata permezz ta’ dokument numru K(2003) 1557)
(2003/369/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill Nru 79/65/KEE tal-15 ta’ Ġunju 1965 li jistabbilixxi qafas għall-ġbir ta’ dettalji tal-kontijiet rigward l-introjtu ta’ l-operazzjoni tal-kummerċ ta’ oqsma agrikoli fil-Komunità Ekonomika Ewropea [1], kif l-aħħar emendat bir-Regolament (KE) Nru 1256/97 [2], u partikolarment l-Artikoli 4(4) u 7(3) tiegħu,
Billi:
(1) Id-Deċiżjoni tal-Kummissjoni 85/377/KEE [3], kif l-aħħar emendata bid-Deċiżjoni 1999/725/KE [4], hija l-bażi għall-klassifikazzjoni ta’ l-oqsma agrikoli bid-daqs ekonomiku u t-tip ta’ biedja kemm fl-istruttura ta’ l-istħarriġ tal-irziezet u permezz tal-Farm Accountancy Data Network (FADN) - (Il-Qafas tad-Data tal-Kontijiet ta’ l-irziezet). Ir-riżultati tal-istħarriġ dwar l-istruttura tal-irziezet, ikklasifikati bl-unitajiet tad-daqs Ewropew u bit-tip ta’ biedja, iservu bħala bażi għal-għażla u l-peżar tal-kampjun tar-razzet FADN.
(2) Ir-Regolament tal-Kummissjoni (KEE) Nru 2237/77 tat-23 ta’ Settembru 1977 rigward il-għamla tar-rapport tal-irziezet li għandu jkun użat għall-iskop sabiex ikun iddeterminat l-introjtu ta’ l-oqsma agrikoli [5], kif l-aħħar emendat bir-Regolament (KE) 1837/2002 [6], jistabbilixxi t-tipi ta’ data tal-kontijiet li għandha tkun mogħtija fir-rapporti mill-irziezet.
(3) Ir-Regolament tal-Kunsill (KEE) Nru 571/88 tad-29 ta’ Frar 1988 ridward l-organizzazzjoni tal-istħarriġ tal-Komunità dwar l-istruttura ta’ l-oqsma agrikoli [7], kif l-aħħar emendat bir-Regolament tal-Kummissjoni (KE) Nru 143/2002 [8], jelenka l-karatteristiċi li għandhom ikunu mistħarrġa f’serje ta’ stħarriġ dwar l-istruttura ta’ l-oqsma agrikoli.
(4) L-istruttura u l-kontenut kemm tar-rapporti mill-irziezet u tal-lista tal-karatteristiċi tal-istħarriġ dwar dak l-istħarriġ li għandu jseħħ fil-2003, 2005 u 207 kienu reċentament emendati b’dawk ir-Regolamenti.
(5) Id-Deċiżjoni 85/377/KEE għandha għalhekk tkun emendata kif xieraq.
(6) il-miżuri li hemm provvediment dwarhom f’din id-Deċiżjoni huma bi qbil ma l-opinjoni tal-Kumitat tal-Komunità dwar il-Qafas tad-Data tal-Kontijiet ta’ l-irziezet,
ADOTTAT DIN ID-DEĊIŻJONI:
Artikolu 1
L-Annessi I u II tad-Deċiżjoni 85/377/KEE huma b’dan emendati b’konformità ma l-Anness ta’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fis-16 ta’ Mejju 2003.